Gdje je nestao predivan običaj pisanja pisma?

Čini se da živimo u vremenu virtualnoga svijeta. Zbog nesretne Pandemije korona virusa koja nas je snašla ne samo da se čini nego smo se u današnje vrijeme u brojnim segmentima preselili u **digitalno okruženje.** Više gotovo i ne razgovaramo, a kamoli da pišemo pisma. Čini se da svake godine manje koristimo olovku, ali pitanje kako lijepo pisati ne gubi na važnosti, a zvoni ozbiljno pitanje zaboravljajući pisati, zaboravljamo li i doista misliti?

A, posebnost pisama je ta što su ona materijalna, opipljiva i kroz njih možemo osjetiti energiju i emocije osobe koja ih je poslala. Upravo je i cilj obilježavanja **Svjetskog dana pisanja pisama** skrenuti nam svima pozornost na važnost i prisnost komunikacije kroz rukom napisano pismo. Obilježavamo današnji dan na Satu razrednika tako što ćemo usvojiti znanje o pismu kao vrsti pisanoga teksta te o načinu pravilnoga pisanja pisma, naučiti sadržaj pisma, što, kako i gdje ćemo pisati pojedine dijelove pisma (oslovljavanje, glavni dio, pozdrav), naučiti što pišemo na omotnici (adresa primatelja i pošiljatelja), razvijati sposobnost pravilne pisane komunikacije, primijeniti stečeno znanje o pisanju pisma u svakodnevnim situacijama, razvijati sustavnost, preglednost i urednost u pisanju. I zato vrijedi poticati učenike na komunikativnost, razvijati naviku pisanog izražavanja pišući pisma, njegovati pisani oblik komunikacije

**TEMA SATA:** Jezično izražavanje; Pisanje – pismo

**NASTAVNA JEDINICA: Pisanje pisma**

**KLJUČNI POJMOVI: Pismo**

**Svjetski dan pisanja pisma**

**VRIJEDNOSTI:**

1.znanje, solidarnost, 3. identitet,

4. odgovornost

**KOMPETENCIJE:**

**1. komunikacija na materinskome jeziku**

2. komunikacija na stranome jeziku

3. digitalna kompetencija

4. inicijativnost i poduzetnost

5. matematička i kompetencije u prirodoslovlju i tehnologiji

6. učiti kako učiti

**7. socijalna i građanska kompetencija**

8. kulturna svijest i izražavanje

**CILJ SATA:** Pisanje pisma prijatelju/prijateljici iz razreda!

**OBRAZOVNA POSTIGNUĆA:** Pisati pismo poštujući plan i dijelove pisma..

**NASTAVNE OBRAZOVNA POSTIGNUĆA:**

OBRAZOVNI: usvojiti znanje o pismu kao vrsti pisanoga teksta te o načinu pravilnoga pisanja pisma; naučiti sadržaj pisma: što, kako i gdje ćemo pisati pojedine dijelove pisma (oslovljavanje, glavni dio, pozdrav); naučiti što pišemo na omotnici (adresa primatelja i pošiljatelja); upoznati učenike s pojmom elektroničke pošte

FUNKCIONALNI: razvijati sposobnost pravilne pisane komunikacije; primijeniti stečeno znanje o pisanju pisma u svakodnevnim situacijama; razvijati sustavnost, preglednost i urednost u pisanju

ODGOJNI: poticati učenike na komunikativnost; razvijati naviku pisanog izražavanja pišući pisma; njegovati pisani oblik komunikacije

**ISHODI UČENJA:** Pisati pismo u formi pisma poštujući uljudbena pravila

**NASTAVNE METODE:** govorenje i slušanje, čitanje, pisanje, dramatizacija

**OBLICI NASTAVE:** frontalni, individualni, rad u paru

**MEĐUPREDMETNE TEME:**

**1.** Osobni i socijalni razvoj

2. Zdravlje, sigurnost i zaštita okoliša


3. Učiti kako učiti

4. Poduzetništvo

5. Uporaba informacijske i komunikacijske tehnologije

**6.** Građanski odgoj i obrazovanje

**STRUKTURA SATA:**

1. **UVODNI DIO SATA**


* Emotivno angažiranje učenika na temelju iskustva:
* Pišete li vi pisma?
* Komu?
* Jeste li ikada dobili pismo?
* Od koga?
* Odakle je poslano pismo?

Tema: Upravo **Svjetski dan pisanja pisma** je pravi trenutak da nekoga razveselimo vlastitom riječju napisanom vlastitom rukom. Posebnost je pisama ta što su ona materijalna, opipljiva i kroz njih možemo osjetiti energiju i emocije osobe koja ih je posla!

**NAJAVA CILJA – SADRŽAJ SATA**

Pisma se u novije doba rijetko šalju poštom, a više elektroničkom poštom jer je brže i jednostavnije. Napisat ćete pismo prijatelju/prijateljici iz razreda! ☺

1. **RAZMATRANJE SADRŽAJA - STVARAM:**



* Učenicima nudim papiriće na kojima su napisana njihova imena.

IZVUCITE PAROVE UČENIKA KOJI ĆE JEDNI DRUGIMA POSLATI PISMO

Razmijenite međusobno adrese i tijekom ovoga tjedna pošaljite pisma. Razmislite što želite napisati u pismu. U pismu ćete napisati sve što mislite da bi moglo zanimati osobu kojoj pišete.



* Možete i nešto pitati osobu kojoj pišete.
* Napomena : Plan pisma mora biti ostvaren!
* Tekst - mjesto, datum, oslovljavanje, sadržaj, pozdrav, potpis

**UOPĆAVANJE:**

PISMO

Omotnica - s prednje strane - adresa primatelja i poštanska marka

na poleđini - adresa pošiljatelja



Učenici unose svoja saznanja, zapažanja i iskustva (usmjeravam ih   
na pravilo razredne diskusije: dok jedan učenik govori svi slušamo.

**ZAKLJUČNI RAZGOVOR**

* Naravno, kada primite pismo pristojno je na pismo napisati odgovor.
* Sada kada ste naučili pravilno pisati pisma, možete po osobnom izboru pisati pisma nekomu koga će vaša pisma razveseliti.
* Lijepo je primiti ali i poslati rukom pisano pismo!
* Nekadašnja pisma i rukopise zamijenili su mailovi, SMS i MMS poruke, društvene mreže i sl. Sad samo tipkamo i tipkamo…
* Zaboravljajući pisati, zaboravljamo li doista i misliti?
* Progovaramo o postavljenom pitanju i donosimo zaključke.

**I ZA KRAJ**

Budući su nekadašnja pisma i rukopise zamijenili mailovi, SMS i MMS poruke, društvene mreže i sl. porazgovarajmo o savjetima kojih se vrijedi pridržavati:



**ZAIGRAJ KIKOM NA POVEZNICU SLOŽIT ĆEŠ SLAGALICU:**

[**https://www.proprofs.com/games/jigsaw/igra-asocijacija-2/**](https://www.proprofs.com/games/jigsaw/igra-asocijacija-2/)